సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
అసలు నేను బతికి ఉండటమే లక్: కరుణ్ నాయర్
ట్రిపుల్ సెంచరీతో సత్తా చాటి.. మ్యాన్ ఆఫ్ ది మ్యా‌చ్ అవార్డును సొంతం చేసుకున్న కరుణ్ నాయర్ అసలు నేను బతికి ఉండటమే లక్ అంటున్నాడు.
| Updated:
Dec 20, 2016, 06:42PM IST
చెన్నై టెస్టులో ట్రిపుల్ సెంచరీ సాధించి మ్యాన్ ఆఫ్ ది మ్యాచ్ సొంతం చేసుకున్న కరుణ్ నాయర్ గురించి ఇప్పుడు అందరూ చర్చించకుంటున్నారు. అదృష్టవంతుడంటూ పొగడ్తలు గుప్పిస్తున్నారు. అయితే ట్రిపుల్ సెంచరీ సాధించడం అదృష్టం కాదని, ఇప్పటి దాకా బతికి ఉండటమే అదృష్టమని నాయర్ చెప్పాడు. కర్ణాటక తరఫున రంజీ క్రికెట్ ఆడే కరుణ్ రాజస్థాన్&zwnj;లో ఓ మళయాళీ కుటుంబంలో జన్మించాడు. గత జూలైలో అతడు కేరళ వెళ్లిన అతడు పడవ ప్రమాదం నుంచి కొద్దిలో ప్రాణాలతో బయటపడ్డాడు. శ్రీ పార్థసారథి ఆలయంలో జరిగే &lsquo;వల్ల సాధ్య&rsquo; వేడుక కోసం జూలై 17న ఉదయం నాయర్&zwnj;తోపాటు వంద మంది పడవలో బయల్దేరారు. కాసేపట్లో ఆలయానికి చేరుకుంటారనగా ఆ పడవ పంపా నదిలో మునిగిపోయింది. వెంటనే సహాయక చర్యలు చేపట్టిన అధికారులు ప్రయాణికులను కాపాడారు. పడవ గట్టిగా పట్టుకోవాలన్న తోటి ప్రయాణికుల సూచనను పాటించడం వల్ల ప్రమాదం నుంచి బయటపడ్డానని కరుణ్ తెలిపాడు. ప్రమాదం జరిగిన పడవలో కర్ణాటకకు చెందిన రంజీ జట్టు ప్లేయర్లు కూడా ఉన్నారు.
కరుణ్ నాయర్&zwnj;కు ఈత రాకపోవడంతో.. పడవ బోల్తా పడగానే జీవితంపై ఆశలు వదిలేసుకున్నాడు. అధికారులు వెంటనే స్పందించి గజ ఈతగాళ్లను రంగంలోకి దించడంతో నాయర్ బతికిపోయాడు. అలాంటి ప్రమాదంలో ఈత రాకపోతే చనిపోతారని, అదృష్టం కొద్దీ.. తాను బతికానని చెప్పాడు. అందుకే చెన్నైలో ట్రిపుల్ సెంచరీ చేయడం కంటే బతికి ఉండటమే అదృష్టమని భావిస్తానన్నాడు.